फिर से नई सहर की कुहरे ने मांग भर दी में सूर्य द्वारा अपने रथ पर ख्‍वाबों को बुनना बहुत प्रभावशाली बिम्‍ब बना है । अंधेरे और उजाले के बीच के द्वंद को बहुत अच्‍छी तरह से दिखाया गया है । मिटती नहीं है साहब खूं से लिखी इबारत में आसमान पर उड़ने वालों को ज़मीन पर लाने की बात का शायर ने खूब चित्रित किया है । जोशो खरोश जज्‍बा में एक बार फिर शायर ने हालात के अजगर पर करारी चोट की है । और अंत में हनुमान में जोश भरने वाला जामवंत का स्‍वर हम सब पर अर्थात हम सभी पर ही चोट कर रहा है । हम जो जगाना भूल गये हैं । हम जिनको जगाना है उन्‍हें सुला रहे हैं । बहुत सुंदर ग़ज़ल वाह वाह वाह ।